Cergê artêşa tirke ya îşxalkere Efrîn de kerdişanê xo yê bêexlaqan dewam kenê. Cergan hewteyêkî verê cû sivîlê bi nameyê Mislim Ehmed keyeyê ci ra remnabi û Ehmed qetil kerd. Cenazaya Ehmedî jetê roniştoxanê qezaya Cindirêsî ra ameye dîyene.
Hetê bînî ra perey dewleta tirke û cerganê ci şiwananê ke mabênê dewa Ûm El-Xêrî û Leylanî ya Serêkanîyê de hetwanê xo çêrnayene ser o guleyî varnayî.Hemwelatîyê sivîlî remayî la cergan seba heywanan înan ra fîdye waşt. 5 keyeyan 5 mîlyon lîraya Sûrîye da cergan. Cergan beşêko pîl ê heywanan nêda hemwelatîyan.
Reyna artêşa tirke ya îşxalkere bajarekê Şîyûxî ya rojawanê Kobanê ser o zî bombayî varnayî. Bombarduman de 2 sivîlî birîndar bîyî. Artêşa tirke ya îşxalkere 4 hetan ra rojawanê Kantonê Kobanê ser o bombayan varnena.
